text: Forsøgte at overfalde tilfældig kvinde med knive - nu er han sigtet for grov vold
  15 oktober 2019 kl. 13.34
  En 40-årig mand er blevet varetægtsfængslet i surrogat på grund af psykisk uligevægt.
  En 40-årig mand fra Burma er fængslet i fire uger, efter han forsøgte at overfalde en tilfældig kvinde på en ejendom i Ribe mandag.
  Det skriver Syd- og Sønderjyllands Politi på Twitter, efter manden blev fremstillet i grundlovsforhør ved Retten i Esbjerg tirsdag.
  Manden er sigtet for forsøg på grov vold.
  Den 40-årige skal afsone sin varetægtsfængsling i surrogat, fordi han er psykisk uligevægtig.
  Der var ikke nogen, der kom til skade under mandens voldsforsøg.
  